Es het ein vatter seinem sun
übergeben sein gut und hab
das er in solt sein leben lang versorgen,
Und solt im darum gütlich tun,
iedoch wart der alt balt schabab
man wurt sein urdrütz den abent und morgen.
Der alt must aus der stuben naus
man gab im ein alt kamer öde
oben zu oberst in dem haus,
man speiset in gering und darzu spröde;
auch tet der frost dem alten we,
von kaltem wint, regen und schne,
sein kleidung war zerrißen, dünn und blöde.